На основу члана 60.ст.1. тачка.2. Закона о јавним набавкама („Службени гласник РС.“ бр. 124/12, 14/15 и 68/2015),

 **ПРЕДШКОЛСКА УСТАНОВА “ ДЕЧЈА РАДОСТ “**

 **Ћ У П Р И Ј А**

**ОГЛАШАВА**

 **ПОЗИВ**

**ЗА ПРИКУПЉАЊЕ ПИСМЕНИХ ПОНУДА У ПОСТУПКУ**

 **ЈАВНЕ НАБАВКЕ МАЛЕ ВРЕДНОСТИ, РАДОВИ НА ТЕКУЋЕМ ОДРЖАВАЊУ ОБЈЕКАТА**

 **( ОРН : 45432100, 45262300 )**

Позивамо Вас, уколико сте заинтересовани да доставите понуду за јавну набавку радова, радови на текућем одржавању објеката-радови на одржавању подова и бетонирање дворишта, редни број набавке ЈНМВ 02/2019 која ће се спровести у поступку јавне набавке мале вредности.

 Предмет јавне набавке су радови на текућем одржавању објеката за потребе Предшколске установе '' Дечја Радост '' у Ћуприји.

 Предметна јавне набавка је обликована у 2 партије, и то

 **- Партија I – радови на одржавању подова, ОРН – 45432100 ;**

 **- Партија II – бетонирање дворишта, ОРН – 45262300.**

 Право учешћа у поступку има понуђач који испуњава обавезне услове из члана 75. Закона о јавним набавкама, и друге услове тражене конкурсом, достави доказе о испуњености услова и понуду у целини припрема и подноси у складу са конкурсном документацијом и позивом. У супротном понуда ће бити одбијена.

 Избор најповољније понуде извршиће се применом критеријума најнижа понуђена цена. У случају прибављања две или више понуда са истом најнижом понуђеном ценом , као најповољнија понуда биће изабрана понуда оног понуђача који је понудио краћи рок завршетка радова. Уколико постоје две или више понуда са најнижом понуђеном ценом и најкраћим роком завршетка радова, предност ће имати она понуда понуђача који је понудио дужи рок важења понуде.

 Уколико ни након примене горе наведеног резервног елемента критеријума није могуће донети одлуку о додели уговора, наручилац ће уговор доделити понуђачу који буде извучен путем жреба. Наручилац ће писмено обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које имају једнаку најнижу понуђену цену, исти рок испоруке и исти период немењања цена. Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у кутију одакле ће извући само један папир. Понуђачу чији назив буде на извученом папиру ће бити додељен уговор. Понуђачима који не присуствују овом поступку, наручилац ће доставити записник извлачења путем жреба.

 Конкурсна документација може се преузети са Портала јавних набавки, као и лично и непосредно у згради вртића „Бамби“ у Ћуприји, ул. Брегалничка бб, до дана одређеног за подношења понуда.

 **Рок за подношење понуда је до 24.04.2019. године до 10,30 часова.**

 Понуђач понуду подноси непосредно ( лично ) или путем поште у затвореној коверти или кутији, посебно за сваку партију ( са назнаком ,, понуда за радове на текућем одржавању објеката – не отварати, редни број набавкеЈНМВ 02 /2019-навести тачан назив партије, и са називом и адресом понуђача на полеђини), на начин да се приликом отварања понуда може са сигурношћу утврдити да се први пут отвара.

 **Понуда се подноси на адресу Предшколске установе '' Дечја Радост '' у Ћуприји, ул. Брегалничка бб, 35230 Ћуприја.**

 Отварање понуда је јавно и може присуствовати свако заинтересовано лице.

 Понуда са варијантама није дозвољена.

 **Јавно отварање понуда обавиће се последњег дана рока за достављање понуда односно 24.04.2019.године у 11,00 часова** у просторијама Предшколске установе „ДЕЧЈА РАДОСТ” Ћуприја ул. Брегалничка бб, по редоследу Партија. У поступку отварања понуда могу активно учествовати само овлашћени представници понуђача.

 **Рок важења понуде не може бити краћи од 60 дана од дана отварања понуде.**

 Одлуку о додели уговора наручилац ће донети у року од 10 дана од дана отварања понуда. Сва обавештења можете добити на тел. 035/8472-163. Особа за контакт је Александар Стојановић, секретар установе.

 Контакт за технички део, Марковић Драган, тел.бр. 069-680-812.

 ДИРЕКТОР

 Снежана Илић